2015 શિકાગોના ઇન્ડિયા ટ્રિબ્યુને તેમને ‘લાઇફટાઇમ એચિવમેન્ટ’ એવોર્ડથી સન્માન્યા હતા. તેમની ઔદીચ્ય સહસ્ત્ર બ્રાહ્મણ જ્ઞાતિએ સેવાની કદર બહુમાનથી કરી હતી. આ બધાં સન્માન ભારત અને અમેરિકામાં મળ્યાં. આ ઉપરાંત મેસોડોનિયા દેશ જેના મહાન સિકંદરે તે જમાનામાં સભ્ય જગતનો મોટો ભાગ જીતી લીધા પછી ભારતના પંજાબ સુધીના પ્રદેશ જીત્યો હતો. તે દેશના ઓહરિડનગરે તેમને વિશિષ્ટ સેવા બદલ વિશિષ્ટ રીતે સન્માન્યા છે. તેનું કારણ તે નગરની હોસ્પિટલના ડોક્ટર નિકોલાઈ અમેરિકામાં અદ્યતન તાલીમની આશાએ આવેલા. ક્યાંય ગોઠવાયું નહિ ત્યારે નિરાશ થઈને પાછા જવાની તૈયારીમાં હતા. હોસ્પિટલના પૈસા પાણીમાં ગયા એમ માનીને નિરાશ થયા હતા. આવા સંજોગોમાં ડો. દવેનો ભેટો થયો. તેમણે તાલીમની વ્યવસ્થા કરી આપી. વતન પાછા જાય ત્યારે ઓહરિડનગરની હોસ્પિટલને અહીંની હોસ્પિટલમાં વપરાયેલાં, પણ ઉપયોગમાં લઈ શકાય તેવાં લાખો ડોલરની કિંમતનાં અદ્યતન સાધનોની ભેટ અપાવી. ડો. નિકોલાઈનો ફેરો સફળ બનાવ્યો અને ઓહરિડનગરની હોસ્પિટલની કાયાપલટ થઈ.